Sander Linnus

Sander Linnus (sündinud 1. veebruaril 1991) on eesti triatleet ja orienteeruja.

Ta lõpetas 2010. aastal Värska Gümnaasiumi. 2018. aastal lõpetas ta Tartu Ülikooli kehalise kasvatuse ja spordi eriala bakalaureuseõppe.Sander Linnus. Terviseriskid ultravastupidavusaladega tegelejatel. Bakalaureusetöö. Tartu Ülikooli sporditeaduste ja füsioteraapia instituut, 2018

Aastatel 2012–2016 (viiel aastal järjest) ja 2018 tuli ta Eesti meistriks talitriatlonis.Eesti Triatloni Liit. Eesti meistrid

Talitriatloni Euroopa meistrivõistlustel sai ta 2013. aastal 4. koha ja 2016. aastal 8. koha.Malle Elvet. Euroopa parimad triatleedid selgusid Tehvandil. Lõunaleht, 28.01.2016 

Ta on Värska Orienteerumisklubi Peko liige.OK Peko liikmed

Orienteerumises on ta võitnud Eesti meistrivõistlustel suusaorienteerumise märketeates OK Peko meeskonnas kulla (2010) ja hõbeda (2012).

Aastatel 2008, 2010 ja 2011 osales suusaorienteerumise juunioride maailmameistrivõistlustel, parimad tulemused 18. koht tavarajal ja 6. koht teatesõidus 2011. aastal.

Rogaini Euroopa meistrivõistlustel on ta võitnud koos Timmo Tammemäega viis kuldmedalit: 2018 Ukrainas Karpaatide mäestikus, 2020 Lätis Tukumsi lähedal, 2021 Eestis Otepääl, 2023 Soomes Pöytyäl ja 2024 Eestis Missos.Tammemäe ja Linnus tõestasid kodusel EM-il taaskord klassi. ERR Sport, 18.08.2024 Rogaini maailmameistrivõistlustel on ta võitnud koos Timmo Tammemäega 2022. aastal Tšehhis Paprsekis hõbeda, 2023. aastal USAs Sierra Nevada mäestikus kulla ja 2025. aastal Hispaanias Quintanar de la Sierras hõbeda.

Seiklusspordi maailmameistrivõistlustel saavutas 2024.aastal 3.koha.

Tunnustus
2023 – Kaitseväe parim sportlaneKaitseväe parimaks sportlaseks valiti Setomaa mees. Lõuna-Eesti Postimees, 13. jaanuar 2024
2025 – Kaitseväe parim sportlane

Viited

Välislingid
IOF Eventor. Sander Linnus

Kategooria:Eesti orienteerujad
Kategooria:Eesti triatleedid
Kategooria:Sündinud 1991